- ב-1910 יפן סיפחה את קוריאה כחלק מהאימפריה המתרחבת שלה. -
- בזמן השלטון היפני קוריאנים רבים איבדו את פרנסתם, -
- מה שאילץ רבים לעזוב את בתיהם ולהגר לארצות זרות. -
- למרות זאת, העם החזיק מעמד. -
- משפחות החזיקו מעמד. -
- כולל משפחה אחת… -
- מדור לדור. -
כתוביות ביפנית בכחול כתוביות בקוריאנית בצהוב
- קוריאה בזמן הכיבוש היפני 1915 -
(בקוריאנית) מזלה של אמי לא שפר עליה.
והולדתי
הייתה נטל כבד עבורה.
היא מתה כשהייתי ילדה קטנה.
ביגונו הרב, אבי החל לשתות.
שלוש אחיותיי הגדולות ואני נאלצנו ללכת לכפרים לקבץ נדבות.
אז השדכנית של הכפר…
אמרה שלמשפחה שבבעלותה אכסניה בסמוך לדונגסאם
יש בן עם שפה שסועה שאינו נשוי.
אבי הציע אותי ברצון רב.
זה קרה לפני שלוש שנים,
והתאמצתי מאוד להיות רעיה טובה וכלה טובה.
ילדתי שלושה בנים…
אבל אף אחד מהם לא זכה לחגוג שנה.
אילו היה מדובר רק בי,
הייתי עומדת בזה, אבל בעלי…
הוא גבר טוב לב כל כך.
אני הרה, אבל…
קללה זורמת בדמי.
- ניו יורק 1989 -
תשמע, אין דרך קלה לומר את זה.
אתה לא מקבל את הקידום.
לא השנה.
אני יודע ששידרנו לך מסרים הפוכים,
אבל בקומה ה-43 מאמינים…
שמוטב לך לצבור עוד שנת ניסיון.
אני רוצה לדעת למה.
הוא אמר לך למה. הם חושבים שאתה לא מוכן.
תמשיך לעבוד קשה ולהצטיין, ובשנה הבאה…
עזרתי לסגור את המיזוג של "טיסטון".
ניהלתי את הרכישה של "בריקסלי".
אני בראש הרשימה זה שנתיים רצופות.
זאת לא השנה שלך, בסדר?
אנא, בקשי מאבותיי שיסירו את הקללה,
כדי שתוכל להיות לנו משפחה.
קולט… מלונות קולטון.
לקוח חשוב של החברה שמשתוקק לעשות הנפקה,
אבל האומדן שלהם זקוק לזריקת אדרנלין.
הם צריכים את המלון הזה.
זה בטוקיו.
שבה בעלת אדמות אחת, אחת, מחזיקה את העסקה כולה כבת ערובה.
היא קוריאנית, בעלת האדמה.
זה לא אומר לכם דבר, אני יודע, אבל אני אומר לכם,
אני יכול לסגור את העסקה הזאת.
אז מה אתה יודע?
מלון של 300 חדרים פלוס שבנייתו תעלה 150 עד 200 מיליון דולר.
חישוב זריז מראה שמדובר בסכום של עשרה עד 15 מיליון עבורנו.
ובעלת האדמה,
אתה חושב שהיותך קוריאני יעזור לך איתה.
רגע, אני מבולבל. חשבתי שאתה יפני.
לא, רק גדלתי שם.
אתה בטוח בנוגע לזה? -כן, אני בטוח.
וברגע שאסגור את העסקה, אני רוצה לחזור לכאן מיד.
אני רוצה את תואר סגן הנשיא, ושהעלאה תיכנס לתוקף מהיום.
ואני רוצה שבונוס סוף השנה שלי ישקף
עד כמה חברת מלונות קולטון חשובה לחברה הזאת.
ואני רוצה את כל זה בכתב.
יש תינוקת בדרך.
היא תשגשג.
ובעזרתה משפחה תשרוד.
בוא מהר!
בוא עכשיו!
תשמעו את הבכי הזה.
היא תעשה צרות.
תודה.
תשמרו עליה.
היא תשרוד.
חייבים לתת לה שם.
סונג'ה.
- מבוסס על הספר מאת מין ג'ין לי -
- אוסקה -
- ניוג'ין -
אבא!
(ביפנית) יופי. עלית במשקל.
יותר מדי פיצה.
אני צריך לשמור על עצמי.
איך בטוקיו?
הבית החדש יפה?
זה חדר במלון. זה בסדר לכמה שבועות.
הוא כאן? זה סולומון?
גוטו-סאן, ברור שאתה כאן.
אבא שלך הבעלים של המקום עכשיו,
אבל אני צריך לוודא שהוא מנהל אותו.
תמשיך לספר לעצמך את זה,
אבל האמת היא שבאת כדי לפלרטט עם הצעירות.
אני מכיר אותך.
הירוטה-סאן.
זה בני, סולומון.
חזרת סוף סוף הביתה.
הוא קודם לתפקיד סגן נשיא בבנק האמריקאי שלו.
לא רע יחסית לבן של איש פצ'ינקו.
זה נכון שלמדת בייל?
אם אבא שלי אומר, זה לבטח נכון.
- מפעלי קורוהאנה -
יושי-סאן, איך אתה משיב להאשמות הפליליות?
אני מבין שישנם כאלה בעולם הפיננסי שלא בוטחים בנו
בגלל מה שסבא שלי היה מעורב בו…
מי זה סבא שלו?
גבר שמת ואיננו עוד.
אין לזה קשר אלינו.
הפרס הגדול!
תראו את זה.
כסף נקי, כסף מלוכלך… זה לא משנה.
כסף הוא כסף.
סונג'ה.
סונג'ה, תרכיני ראש.
הגעת מאוחר היום.
שמרתי את זה בשבילך.
את זה.
סונג'ה! הא!
הוא לא נראה שמח.
מפני ש…
אפילו היצור העלוב ביותר משתוקק לחיות.
לא הגברת שמוכרת ערמונים.
היא תמיד אומרת שהמוות חושב שהוא טוב מדי בשבילה.
זה מפני שבעלה תמיד מחייך לכולם,
אבל כשהוא חוזר הביתה הוא מרביץ לה ולילדים.
אבל אפילו היא רוצה לחיות.
בואי נלך.
היי, אחי.
נכון שהוא יפהפה?
נראה אותך מראה לי דג יפה מזה היום.
מה אעשה בדג כה גדול?
מר קים, אתה מכין את פשטידות הדגים הטעימות ביותר בשוק.
אתה תמיד מוכר הכול עוד לפני הצהריים.
אבל עם זה,
יהיו לך מספיק פשטידות דגים למשך שבועות.
אם כך, אשלם לך 30.
תשכח מזה.
אתה צריך לקבל פי שלושה מזה.
האומנם?
ומה הפרחחית הקטנה מבינה?
אני יודעת שמסעדת הדגו ג'ורים
בסמטה שילמה לו כפליים על דג בקלה שגודלו כמחצית מזה.
בוא נלך לשם.
למה ללכת עד לשם?
שמונים.
זאת ההצעה הכי טובה שלי.
ומחיר הוגן.
זה מספיק.
תודה רבה.
בבקשה. קחי את החלק שלך.
אני לא יכולה. אסור לי.
למה לא?
הרווחת את זה ביושר.
הורייך לא לימדו אותך לציית תמיד למבוגרים ממך?
צריך לפקוח עליה עין.
היא לא תסתפק בניהול אכסנייה.
לא עשיתי דבר!
יש לנו שני עדים שטוענים אחרת.
הם משקרים. אני לא מעורב בדבר…
נדבר בתחנה. בוא איתנו.
אני מתחנן…
תתחנן בתחנה.
אז הם אומרים שהם מקלים איתנו.
לזה הם מתכוונים?
סונג'ה,
בואי נלך.
ניפגש בבית.
אבא,
האיש ההוא בשוק
עשה משהו רע?
אני לא יודע.
בזמנים כאלה,
אשמה או חפות זאת כבר לא שאלה פשוטה כל כך.
מה יקרה לו?
הוא יחזור הביתה?
סונג'ה,
הבטחתי לך משהו פעם.
כשהיית בת שבוע בלבד,
אימא שלך ואני בקושי הצלחנו לישון.
השגחנו עלייך יומם ולילה.
אז נשבעתי לך,
כל עוד תמשיכי לנשום,
אעשה כל שביכולתי כדי למנוע מהכיעור של העולם לגעת בך.
אני אקיים את ההבטחה הזאת.
סבתא!
תשמע את הרעש הזה.
לא משנה כמה התאמנת, זה לא עזר.
אז למה לא נתת לי להפסיק?
אתה יודע כמה עלה הפסנתר הזה?
כמובן.
הזכרת לי את זה מדי יום ביומו.
היית זקוק לתזכורת.
עכשיו תפסיק להיות אמריקאי עצלן ותבוא לעזור לי.
כן.
האיש בקושי מתפרנס מהדגים, ואת לקחת כסף ממנו.
תניחי לעניין.
ואתה!
אתה לא עוזר לה בכך שאתה מעודד אותה.
מדבר על לשלוח אותה לבית ספר.
בשביל מה?
זמנים קשים, זמנים טובים.
זה לא משנה לאישה.
היא חייבת ללמוד להאכיל את עצמה.
המפרץ שקט היום.
אני יכולה להתאמן עם הנשים.
אני יכולה ללכת?
הקשבת לי בכלל?
בפעם הבאה אומר למר סונג
שאני ילדה ולכן אסור לי לציית לו.
תשכחי מזה…
ושהוא לא דייג מספיק טוב כדי לתת לי כסף.
בסדר, תלכי.
ואתה.
זה טוב שאתה אוהב אותה, אבל אם תמשיך לפנק אותה כך
זה רק יהרוס אותה.
האם מעט אושר באמת יהרוס את הבת שלנו?
אבל זה לא היה הכסף שלך!
זה היה טוב לבו של אדם אחר.
היא צריכה לדעת שיש גם טוב לב בעולם.
היא תהיה חזקה יותר בזכות זה.
סונג'ה!
תסתכל!
סונג'ה!
אבא!
עשיתי את זה!
"נצוף על
המרחב נטול הגבולות
נתיידד עם השחף הבודד
נמשיך להתקדם ולהילחם!
אנויה יאנויה! -אוצ'ה!
איאנו יאנו אוגי-אי אוצ'א!
הבה נצא לים…"
אתה בר מזל!
הבת שלך דגה חלזונות אוזני ים,
ואשתך מבשלת מעולה.
למזל אין שום קשר לזה.
הוא הרוויח את זה ביושר. -נכון.
קח משקה.
לא, תודה. אני לא שותה.
בחייך, משקה אחד.
בוא ניהנה מהניצחונות הקטנים שלנו כל עוד אפשר.
לחיים.
אבל חכה ותראה.
בבוא העת,
הם ימצאו דרך לקחת מאיתנו גם את זה.
שטויות! איך מישהו יכול לקחת מאיתנו את הים?
אל תדבר כמו מטומטם.
הא? מה אתה אומר?
הם גזלו את ארצנו,
נכון?
חטפו את האורז שלנו,
את תפוחי האדמה שלנו,
את הדגים שלנו.
פקדו על הנשים שלנו להפסיק ללבוש לבן.
המזדיינים האלה מכריחים אותנו לאכול כמוהם,
לדבר כמוהם,
אבל הם לעולם לא יראו בנו שווים להם.
ולמה שיעשו זאת?
אנחנו אשמים באובדן הארץ הזאת.
מספיק.
אבל אם כל אחד מאיתנו היה הורג יפני אחד,
זה לא היה משכך את כעסנו,
אבל לפחות היה לנו משהו לחלום עליו.
להחזיק סלע ביד הזאת
ולרסק בעזרתו ראש של חייל…
לחמם את ידיי הקרות בדמו.
הידיעה שמקק אחד פחות משוטט בארצנו
הייתה גורמת לי אושר צרוף.
תפסיק לדבר ככה מיד.
זה יותר מדי…
לחיות עם השנאה הזאת.
בדיוק כמונו…
הילדים שלנו יהיו מקוללים.
איך זה יסתיים אי פעם?
למה לא הפסקת אותו?
איך יכולתי להפסיק אותו?
אם מישהו ילשין…
הם לא ילשינו.
הם ישנים תחת קורת הגג שלנו זה חודשים.
מספיק אחד כדי…
הס.
תירגעי.
לא עשינו שום דבר, למה שהם יעצרו אותנו?
אנחנו ממשיכים לשכן אותו ולהאכיל אותו אחרי שהוא מדבר ככה. זה לא פשע?
אם היפנים יעצרו אותנו,
מי יטפל בסונג'ה?
הכול יסתדר, חכי ותראי.
אתה לא יודע את זה בוודאות…
אדוני, הבטן שלך מלאה?
גברתי,
האוכל שלך היה מצוין. את טובה מדי אלינו.
סונג'ה, מה קרה?
אתמול בערב אמרת דברים מטופשים,
ועכשיו כולם פוחדים.
פוחדים? מי פוחד?
כולם. איש לא אומר את זה, אבל הם רוצים שתעזוב.
אבל לאן אלך? אין לי בית.
לכל מקום אחר. רק תעזוב.
סונג'ה,
רק שתיתי יותר מדי.
אלה היו מילים חסרות זהירות של גבר שנמאס לו להרגיש קטן.
את מבינה, נכון?
לא.
אני לא רוצה לרסק ראש של גבר יפני.
ואני לא רוצה לאבד את אימא ואת אבא שלי.
אם אשאר לבד…
אני מעדיפה למות.
סונג'ה, תקשיבי טוב.
תשכחי ממה שאמרתי.
אני גבר שכבר לא יודע איך לחיות בעולם הזה.
מבינה?
מצוין.
מתי ראית לאחרונה את הדייג סונג?
לפני כמה ימים.
לאן את חושבת שהוא הלך?
אני מצטערת. אני לא יודעת מה הוא עושה בחייו.
אבא!
לא הבחנו בסימנים לחוסר נאמנות אצלו בעבר.
אבל הוא השאיר את כל חפציו מאחור.
והוא עדיין חייב לנו שכר דירה של חודשיים.
והערב הנדון?
הוא שתה יותר מדי.
אתה חושב שזה מצדיק את התנהגותו?
לא, כלל וכלל לא.
כולנו הזדעזענו מהדברים שאמר.
אבל לא דיווחת עליו.
אם אתה רואה אדם כה בוגדני,
חובתך היא לדווח עליו.
אדוני… -איך אתה מעז להתפרץ לדבריי?
הענקנו את הקדמה שלנו, את ההמצאות שלנו, את מערכת החינוך שלנו לאידיוטים האלה,
רק כדי שישקרו לנו בפרצוף.
תירגע.
בוא נסיים את זה באזהרה.
אולי הפכנו לרכים מדי איתם.
לא הייתה לנו ברירה.
אם נלחץ עליהם חזק מדי, הם יתפוצצו.
לא תקבל הזדמנות שנייה.
תדווח לנו אם תשמע על מקום הימצאו.
גברתי, שמעתי שבחים רבים על הבישול שלך.
אני חייב לבקר כדי לראות אם מה שהם מספרים נכון.
אה. אתה מוזמן מתי שתרצה.
בוא נזוז.
איך הוא ידע שעליו לברוח?
מישהו הזהיר אותו?
לא אמרתי דבר.
אין מצב שנצליח לאכול את כל זה. את מכינה יותר מדי.
אתה חייב לאכול.
תסתכל על עצמך במראה.
אתה עור ועצמות.
תוסיף את הבצל הירוק.
תשטוף את היד במים קרים.
אתה עסוק מדי בשביל לבשל, כמו אבא שלך.
שניכם עובדים יותר מדי.
אמרתי לו למכור את אולם הפצ'ינקו.
תחום הנדל"ן משגשג, אז הוא צריך להשקיע בחנויות או בדירות.
אז הוא לא סיפר לך? -מה?
הוא פותח אולם נוסף.
אל תעמיד פני מופתע.
אתה יודע שהוא חשב על זה.
מאיפה הוא משיג את הכסף?
מהבנק.
זה מה שכולם עושים עכשיו.
הוא גאה במה שהוא בנה.
והוא לא צריך לשמוע את הבושה שלך.
מי דיבר על בושה?
אתה לא צריך להגיד את זה.
עברתי מספיק בחיים כדי לדעת לזהות את זה.
תביא לי ביצה.
תגיד את האמת.
אתה חוזר? אתה לא נשאר?
מה קורה כאן?
אבא שלך אולי יכול לשקר לעצמו ולחשוב שמצבם של הקוריאנים כאן השתנה,
אבל אני חכמה מזה.
אתה מוגן יותר באמריקה.
מוגן מפני מה בדיוק?
סולומון?
סולומון! -אטסוקו-סאן!
מצטערת, אבל המסעדה הייתה עמוסה, לא יכולתי לעזוב מוקדם יותר.
חסרים לנו אנשי צוות השבוע.
ו… אבא שלך אמר שהוא עסוק ולא יכול לאסוף אותי.
אבל תראה אותך. הפכת לנאה כל כך.
הו, כמה לא הוגנים הם החיים.
אתה לא אמור להפוך לנאה יותר, סולומון,
בזמן שאני צוברת עוד קמטים.
על מה את מדברת, אטסוקו-סאן?
לא הזדקנת בכלל.
רואה? זהו זה.
הבחורות האמריקאיות ודאי משוגעות עליך.
אני יודעת.
היי! פאג'ון!
אתה משוגע? אתה זורק אוכל טוב!
תניח את זה כאן.
"אני ריקידוזאן! "
- היי-צ'ו -
אלה היו הממתקים האהובים על האנה, הלוא כן?
כן.
למה אתה שומר אותם?
מסיבות סנטימנטליות, אני מניח.
האנה יצרה איתך קשר?
לא.
אבל שכרנו בלש חדש שקיבלנו עליו המלצות טובות.
זה נראה מבטיח.
כף היד שלה…
היא גדולה משלי עכשיו?
או שכפות הידיים באותו גודל?
איך את יכולה להיות בטוחה כל כך שהיא עדיין חיה?
כשיהיו לך ילדים, אתה תבין.
אם יקרה לה משהו…
אני לבטח ארגיש משהו.
גם אתה תרגיש, כי אהבת אותה, הלוא כן?
אבא שלך לא מסוגל להפסיק לחייך מאז שחזרת.
וחשבתי שאני היחידה שיכולה לגרום לו לחייך ככה!
ואימא שלך…
היא הייתה מתגאה בך.
אני בטוחה בכך.
אבא, קורה משהו.
סונג'ה!
תזדרז. תצעד!
בוא הנה.
"אנויה יאנויה!" -מה אתה עושה?
"איאנו יאנו אוגי-אי אוצ'א!
הבה נצא לים…"
שקט!
"נצוף על
המרחב נטול הגבולות…" -די!
חתיכת ממזר!
"נתיידד עם השחף הבודד
נמשיך להתקדם ולהילחם
נתיידד עם השחף הבודד נמשיך להתקדם ולהילחם!
אנויה יאנויה!
איאנו יאנו אוגי-אי אוצ'א!
הבה נצא לים…"
- טוקיו -
- שיפלי'ס -
בוקר טוב.
תודה שבאת, יושי-סאן.
ראיתי אותו בטלוויזיה.
כן, הוא לקוח מכובד של המשרד.
ברוך הבא, באאק-סאן. אלווה אותך למשרד שלך.
וניתן לטפל בזה באופן מקומי.
לפיכך, במהלך הקיץ…
בוא אחריי, בבקשה.
- שיפלי'ס סולומון באאק -
סולומון באאק. -מר אנדרוז.
טום. -שמעתי עליך הרבה.
דבר בכנות.
אני צריך לשמור על הגב שלי איתך? בזה מדובר?
אתה לא צריך לדאוג בגללי. אני לא אשאר כאן.
בסדר. ברוך הבא.
תסלחו לי. אפשר לקבל את תשומת לבכם?
מה קורה?
קיסר יפן, הירוהיטו, נפטר.
לפי ההודעה הרשמית, הקיסר מת מסרטן.
הוא היה בן 87…
היום אומה מתאבלת על מותו של אדם דגול…
הוא שלט במהלך הכיבוש היפני של קוריאה.
נחשב בעבר לאל…
הוא שלט במהלך הכיבוש היפני של קוריאה…
שבמהלכו משפחות רבות הופרדו ורבים קיפחו את חייהם.
סונג'ה.
אבא.
לפני זמן רב,
תהיתי למה נראה שהמזל חולף על פניי,
למה שמחות היומיום שאחרים נהנים מהן נראות לי בלתי אפשריות.
אבל אז אימא שלך הופיעה,
ואז את הגעת…
והבנתי שלמזל אין שום קשר לזה.
הייתי חייב להוכיח שאני ראוי לך, סונג'ה.
ולהתחזק
כדי לגרש את הצללים של העולם הזה.
בקרוב תהיי חזקה בעצמך.
יהיו לך ילדים משלך.
וגם את תצטרכי להוכיח שאת ראויה להם.
את יכולה לעשות את זה, סונג'ה.
אני מאמין בך.
- תשע שנים לאחר מכן -
אדוני,
נהוג שמתווך הדגים החדש של המחוז
בא לחלוק כבוד.
כן, הוא טיפש,
אבל הוא עדיין אחד מהם.
ודאי שאחלוק כבוד.
בכל שבוע, במעטפה.
אבל אם הוא מעדיף משהו אחר…
לא, הוא לא יעדיף את זה.
מאחר שאתה חדש כאן ולא מכיר את המנהגים שלנו…
אתה לא צריך לספר לי איך זה מתנהל.
סונג'ה…
מי הנערה הזו?
איזו מהן?
זו.
סונג'ה. סונג'ה. תסתכלי. שמרתי לך את הדג הכי גדול.
סתם אחת.
אני חושב שאימא שלה מנהלת אכסניה ביונגדו.
אלמנה.
תרגום: גיא רקוביצקי